**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti savivaldybės biudžeto sąskaita nekilnojamojo turto mokesčio (toliau – NTM) lengvatą UAB „ŠIŠIONIŠKIS“ (kodas 141524979), vykdančią mažos kavinės veiklą, I. R. MADOS NAMAI, UAB (kodas 301741471), vykdančią meno dirbinių iš tekstilės veiklą, ir UAB „FRIEDRICHO PASAŽAS“ (kodas 140766513), vykdančią lauko kavinės ir mažos kavinės veiklą Klaipėdos miesto istorinėse dalyse, adresu: H. Manto g. 5 ir Tiltų g. 26A, Klaipėda, bei teikusią adresu Tiltų g. 26A penkiuose nekilnojamojo turto objektuose sanitarinių mazgų, atitinkančių higienos normas, viešas paslaugas.

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintais NTM lengvatų teikimo tvarkos aprašais ir jame nustatytais reikalavimais, priimti sprendimą dėl NTM lengvatos suteikimo juridiniams asmenims.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių asmenų gauti prašymai suteikti NTM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2011 m. liepos 28 d. sprendimu Nr. T2–235) patvirtintais NTM lengvatų teikimo tvarkos aprašais:

1. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašu:

1.1. UAB „ŠIŠIONIŠKIS“ – tvarkos aprašo 2.4.2. punktas (mažos kavinukės veikla adresu H. Manto g. 40 A, Klaipėda);

1.2. UAB „FRIEDRICHO PASAŽAS“ – tvarkos aprašo 2.4.3. punktas (lauko kavinės veikla adresu H. Manto g. 5, Klaipėda), 2.4.2 punktas (mažos kavinukės veikla adresu Tiltų g. 26A) ir 2.4.7. punktas (sanitarinių mazgų, atitinkančių higienos normas, viešos paslaugos adresu Tiltų g. 26A).

2. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais tvarkos aprašu: I. R. MADOS NAMAI, UAB – tvarkos aprašo 2.4. punktas (meno dirbinių iš tekstilės gamybos veikla adresu Turgaus a. 17, Klaipėda).

Juridiniai asmenys atitinka Klaipėdos miesto savivaldybės tarybos sprendimu patvirtintų NTM lengvatų teikimo tvarkų aprašų keliamus reikalavimus ir pateikė visus nurodytus dokumentus.

**3. Kokių rezultatų laukiama.**

Juridiniams asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, ir skatinančią turizmą, būtų suteikta mokestinė lengvata.

**4. Sprendimo projekto rengimo metu gauti specialistų vertinimai.**

Tarptautinių ryšių, verslo plėtros ir turizmo skyrius pateikė teigiamas išvadas, kad UAB „ŠIŠIONIŠKIS“, I. R. MADOS NAMAI, UAB ir UAB „FRIEDRICHO PASAŽAS“ faktiškai vykdo veiklą ir atitinka patvirtinto NTM lengvatų teikimo tvarkos aprašo reikalavimus.

Všį Klaipėdos turizmo ir kultūros informacijos centras pateikė išvadą, kad UAB „FRIEDRICHO PASAŽAS“ nuo 2012 m. sausio 3 d. teikė adresu Tiltų g. 26A penkiuose nekilnojamojo turto objektuose sanitarinių mazgų, atitinkančių higienos normas, viešas paslaugas.

Neigiamų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

UAB „ŠIŠIONIŠKIS“ su prašymu pateikė 2012 metų NTM deklaraciją, kurioje už Klaipėdos miesto savivaldybėje esantį nekilnojamąjį turtą deklaravo 3368 Lt NTM sumą (421000 Lt mokestinė vertė x 0,8 %). Lengvatos dydis – 30 proc., t.y. **1010** Lt.

 I. R. MADOS NAMAI, UAB su prašymu pateikė 2012 metų NTM deklaraciją, kurioje už Klaipėdos miesto savivaldybėje esantį nekilnojamąjį turtą deklaravo 3368 Lt NTM sumą (421000 Lt mokestinė vertė x 0,8 %). Lengvatos dydis – **1347 Lt** (3368 Lt x 40 proc. (veiklos dalis, susijusi su menu) x 100 proc.).

UAB „FRIEDRICHO PASAŽAS“ su prašymu pateikė 2012 metų NTM deklaraciją, kurioje už Klaipėdos miesto savivaldybėje esantį nekilnojamąjį turtą deklaravo 57802 Lt NTM sumą. Už nekilnojamąjį turtą adresu H.Manto g. 5, Klaipėda, apskaičiuota NTM suma 6736 Lt (842000 Lt mokestinė vertė x 0,8 %). Lengvatos dydis – 30 proc., t.y. **2021 Lt**. Už nekilnojamąjį turtą (maža kavinukė) adresu Tiltų g. 26 A, Klaipėda, apskaičiuota NTM suma 1856 Lt (232000 Lt mokestinė vertė x 0,8 %). Lengvatos dydis – 50 proc., t.y. **928 Lt**. Už penkiuose nekilnojamojo turto objektuose (restorane, smuklėje, vyninėje, picerijoje, kavos arbatos namuose) teiktas viešąsias sanitarinių mazgų paslaugas apskaičiuota NTM lengvatos suma – **3000 Lt** (5 vnt. x 600 Lt). Iš viso UAB „FRIEDRICHO PASAŽAS“ NTM lengvatos suma – **5949 Lt.**

**6. Lėšų poreikis sprendimo įgyvendinimui.**

Pagal šį sprendimą dėl juridiniams asmenims suteiktų NTM lengvatų Klaipėdos miesto savivaldybė į biudžetą negaus 8306 Lt pajamų.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – juridiniams asmenims, vykdantiems Klaipėdos miesto istorinėse dalyse veiklą, suteiktos mokestinės lengvatos. Neigiamos pasekmės nurodytos šio aiškinamojo rašto 6 dalyje.

PRIDEDAMA. Tarptautinių ryšių, verslo plėtros ir turizmo skyriaus bei VšĮ Klaipėdos turizmo ir kultūros informacijos centro išvados, 5 lapai.

 Mokesčių skyriaus vedėja Jolanta Uptienė